《过慈仁丈室访胡孟韬留酌》
明代·黎民表

匡山高卧意如何，远兴难忘在薜萝。偶过禅房成下榻，相逢天路待鸣珂。

双林风雪经春尽，西岭云霞入暮多。知是甘泉新有赋，休将禅解问维摩。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。